Coba ceritain soal Molly's Game dalam bahasa melayu

Molly's Game merupakan filem drama jenayah Amerika Syarikat tahun 2017 yang ditulis dan diarahkan oleh Aaron Sorkin (filem pertama arahan Sorkin), berdasarkan memoir Molly's Game: From Hollywood's Elite to Wall Street's Billionaire Boys Club, My High-Stakes Adventure in the World of Underground Poker oleh Molly Bloom. Ia dibintangi oleh Jessica Chastain sebagai Bloom, disamping Idris Elba, Kevin Costner, Michael Cera, Brian d'Arcy James, Chris O'Dowd, Bill Camp, Graham Greene, Claire Rankin, Joe Keery, dan Jeremy Strong. Filem ini berkisarkan Bloom yang menjadi sasaran penyiasatan FBI atas empayar poker bawah tanah untuk selebriti Hollywood, atlet, ahli perniagaan dan kumpulan Rusia.

Pengambaran bermula pada November 2016 di Toronto. Ia telah ditayangkan pada 8 September 2017 di Festival Filem Antarabangsa Toronto dan ditayangkan di Amerika Syarikat 25 Disember 2017 dan 5 Januari 2018. Molly's Game menerima pujian positif dan lakonan Chastain dan Elba turut mendapat pujian di samping skrip Sorkin. Filem ini menerima dua pencalonan dalam Anugerah Golden Globe ke-75 untuk Lakonlayar Terbaik dan Pelakon Wanita Terbaik (Chastain).